amerikansk cocker spaniel
Store norske leksikon,Teknologi og industri,Landbruk,Husdyr,Hund,Hunderaser
Amerikansk cocker spaniel er en hunderase. Den er en støtende fuglehund, renavlet i USA på grunnlag av cocker spaniels importert fra England i 1880-årene. Hunden har nå fjernet seg betraktelig eksteriørt både fra den opprinnelige og den nåværende britiske rasen.
Beskrivelse: Ideell skulderhøyde for tisper er 36 cm og 39 cm for hannhunder. Hodet er kort med markert stopp. Den har dråpeformede, lange ører, og kroppen er kompakt. Den har meget rik, lang pels som trimmes og klippes. Amerikansk cocker spaniel er ensfarget, ofte med lysere beheng, eller flerfarget. Den ble anerkjent som egen rase i 1940-årene. Hunden er en av de tallrikeste i USA, og er også meget populær i Europa. Les mer i Store norske leksikon Hund Hunderase Liste over hunderaser hundens historie